כתובה זו היא עדות בפני אלוהים, בני משפחה וחברים שבאחד בשבת, שישה ימים לחודש תמוז שנת חמשת אלפים ושבע מאות ושמונים לבריאת עולם, המקביל לתאריך העשרים ושמונה ביוני, שנת אלפיים ועשרים בלוח השנה האזרחי, הכלה, \_\_\_\_\_\_\_, בת \_\_\_\_\_\_\_, והחתן, \_\_\_\_\_\_\_, בן \_\_\_\_\_\_\_, עמדו תחת החופה כאן, בפסיפיק פליסיידס אשר בקליפורניה, על מנת להיכנס בברית הנישואים המקודשת.

באהבה וביראת כבוד, הם הצהירו: ”בטבעות אלו, אנו מקדישים עצמנו זו לזה בנישואים כדת משה וישראל. אנו מבטיחים להיות שותפים שווי-ערך, חברים אוהבים, ובני-זוג תומכים. אנו מעריכים, האחת בשני ובעצמנו, תכונות של חמלה וסלחנות, הבנה וחוכמה. אהבתנו תספק לנו את הכוח להיות עצמנו ובה בעת להוקיר את היופי שבהבדלים הקיימים בינינו. אנו מבטיחים לקחת חלק זו בחלומותיו של זה מבלי לשכוח את חלומותינו האישיים. הואיל ואנו מוקירים את הקרבה אשר מאפשרת לנו לבטא את מחשבותינו ורגשותינו הכמוסים ביותר, אנו מבטיחים להעניק זו לזה כבוד ואמון. אנו מבטיחים לתמוך זו בזה ולנחם זו את זה ברגעי הצער ולחלוק את שמחותינו והצלחותינו. ביתנו הוא מקום בו כולם רצויים, ואנו דואגים למלאו בצחוק ובמשחק, בהבנה ובאמון, ביצירתיות ובדימיון, בחברות ובקרבה, בשותפות ובאהבה. עם משפחתנו בביתנו, נחגוג את החגים היהודיים, נכבד את מסורות היהדות, ונקדיש עצמנו ללמידה, לחסד, ולמעשים של טוב-לב.“ נטשה וג'וזף הכריזו אז ביחד בפני אלוהים ובפני הנוכחים שהם חתמו את שמותיהם על כתובה זו מרצונם החופשי, ללא סייגים או ספקות, ושבכוונתם לקשור את גורלם יחד על פי ברית קדושה זו עד סוף ימי חייהם.